Diari Oficial de la Generalitat Valenciana


Sumari del DOGV 7314, del 10-07-2014 (2014/6329)

Convocatòria del procés selectiu per a la provisió de dos places d'administratiu per promoció interna.
------------------------------------------------------------------------------------------------------

### Dades del document

Número de DOGV
:   7314

Data del DOGV
:   10-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/6329


Data del document
:   23-06-2014

Organisme emissor
:   Ajuntament de Navarrés

Tipus de document
:   Anunci

Descriptors 

:   * Navarrés
    * concurs administratiu

Convocatòria del procés selectiu per a la provisió de dos places d'administratiu per promoció interna. [2014/6329]  
Per Resolució d'Alcaldia, de data 20 de juny de 2014, es van aprovar les bases i la convocatòria per a cobrir dos places d'administratiu per a este Ajuntament de Navarrés, per mitjà de sistema de concurs oposició i torn de promoció interna.  
S'adjunten les bases reguladores que regiran la convocatòria:  
  
«Bases de selecció per a la provisió per promoció interna, de dos places d'administratiu, a l'Ajuntament de Navarrés (València).  
1. Objecte de la convocatòria  
És objecte d'estes bases regular la convocatòria per a la provisió per promoció interna, per mitjà del procediment de concurs oposició, de dos places de funcionari en propietat, pertanyents a l'escala d'Administració general, subescala administrativa, grup C, vacants en la plantilla de l'Ajuntament de Navarrés.  
  
2. Requisits dels aspirants  
Per a ser admés a la realització d'estes proves, els aspirants hauran de:  
a) Tindre la nacionalitat espanyola, o trobar-se incurs en algun dels supòsits previstos en l'article 57 de la Llei 7/2007, de 12 d'abril, de l'Estatut Bàsic de l'Empleat Públic  
b) Posseir la capacitat funcional per a l'exercici de les tasques.  
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a cap sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
  
e) Posseir la titulació de Batxiller Superior, Formació Professional de segon grau o equivalent, expedit d'acord amb la legislació vigent o, si hi manca, tenir una antiguitat de 10 anys en un cos o escala del grup D.  
f) Ser funcionari de carrera, de l'escala d'Administració general, subescala auxiliar, grup D, de l'Ajuntament de Navarrés.  
g) Trobar-se en servici actiu en l'Ajuntament de Navarrés en el moment de la convocatòria d'este procés.  
h) Haver prestat servicis per un període mínim de dos anys en este ajuntament com a funcionari de carrera en propietat en la categoria d'auxiliar administratiu.  
Els permisos i excedències derivats de la política de conciliació de la vida laboral i familiar o de la política de lluita contra la violència de gènere, es computaran com a temps de servici prestat als efectes d'allò que s'ha disposat en estes bases.  
Tots els requisits enumerats anteriorment hauran de posseir-se en el dia de finalització del termini de presentació de sol·licituds i mantindre's durant tot el procés selectiu fins a la presa de possessió com a funcionari de carrera.  
  
3. Sol·licituds  
La instància per a prendre part en el procés selectiu, en la qual els aspirants hauran de manifestar que reunixen tots i cada un dels requisits exigits, es facilitarà en el Registre General de l'Ajuntament.  
Les bases íntegres de la convocatòria es publicaran en el Butlletí Oficial de la Província de València i en el tauler d'edictes de l'Ajuntament, i l'anunci de la convocatòria es publicarà en el Diari Oficial de la Comunitat Valenciana i en el Boletín Oficial del Estado.  
El termini de presentació d'instàncies serà de 20 dies naturals comptats a partir del següent al de la publicació de la convocatòria en el Boletín Oficial del Estado.  
La sol·licitud s'acompanyarà d'una còpia del DNI, i quants justificants, certificats i documents acrediten els mèrits al·legats per l'aspirant.  
Els aspirants al·legaran els mèrits en el model normalitzat establit a este efecte per l'Ajuntament de Navarrés, d'acord amb les instruccions següents:  
a) Els mèrits han de relacionar-se de manera clara, concreta i individualitzada  
b) Els mèrits relatius a l'experiència professional en l'Ajuntament de Navarrés hauran d'al·legar-se amb indicació dels períodes de temps de prestació de servicis. Este extrem serà comprovat pel Departament de Personal.  
c) Els mèrits relatius a l'experiència professional en altres administracions públiques s'acreditaran per mitjà del certificat emés per la unitat de personal on va prestar els seus servicis, i s'hauran de detallar la categoria i el temps de dedicació.  
d) Els cursos de formació s'acreditaran per mitjà de la presentació de fotocòpies degudament compulsades del certificat, títol o diploma corresponent.  
En cap cas no es valoraran els mèrits no al·legats en la instància, ni aquells altres que no vagen acompanyats de la documentació anteriorment referida, degudament compulsada.  
  
4. Admissió de candidats  
4.1. Expirat el termini de presentació d'instàncies, l'Alcaldia Presidència de la corporació dictarà una resolució per la qual declararà aprovada la llista provisional d'aspirants admesos i exclosos. En la dita resolució, que es publicarà en el tauler d'edictes de l'Ajuntament, constarà la identitat dels aspirants exclosos, amb indicació de les causes d'exclusió.  
4.2. Els aspirants exclosos, així com els que no figuren en la relació d'admesos ni en la d'exclosos, disposaran d'un termini de 10 dies, comptats a partir del següent al de la publicació de la resolució, a fi d'esmenar el defecte que haja motivat la seua exclusió o la no-inclusió expressa.  
4.3. Una vegada finalitzat el termini d'esmena, les reclamacions, si n'hi ha, seran acceptades o rebutjades per la Presidència de la corporació, en la resolució per la qual s'aprova la llista definitiva d'aspirants admesos i exclosos, que serà feta pública en el tauler d'edictes de l'Ajuntament. En el cas que no es formulen reclamacions quedarà definitivament aprovada la llista provisional.  
  
5. Òrgan de selecció  
L'òrgan de selecció estarà compost per:  
President: José Gabriel Piera Serena, secretari interventor de la corporació.  
Secretària: Patricia Germes Álvarez, administrativa de l'Ajuntament de Navarrés.  
Un vocal: Trinidad Isabel Castelló Argente, administrativa de l'Ajuntament de Navarrés.  
Suplents:  
Presidenta: Rosalinda Mollá Garzón, secretària interventora de l'Ajuntament de Bolbaite.  
Secretària: Pilar Ródenas Argente, administrativa de la Generalitat Valenciana.  
Vocal: José Javier Ros Climent, administratiu de l'Ajuntament de Navarrés.  
  
6. Sistema selectiu  
El procediment de selecció dels aspirants constarà de les fases de concurs i oposició:  
6.1. Fase d'oposició  
Consistirà a contestar per escrit un supòsit pràctic determinat pel tribunal, sobre matèries relacionades amb un curs de formació homologat realitzat, relacionat amb les matèries del temari, amb una duració mínima de 20 hores, i aprovat per la Secretaria de l'Ajuntament. Esta prova es puntuarà de 0 a 20 punts, i caldrà obtindre 10 punts per a superar-la.  
  
Els resultats de la fase d'oposició s'exposaran públicament en el tauler, i s'anunciarà la continuïtat de la fase de concurs.  
6.2. Fase de concurs  
Consistirà en la qualificació dels mèrits al·legats, en el model normalitzat que figura en l'annex I d'estes bases, i degudament acreditats pels aspirants, d'acord amb el barem de mèrits establit. Només podran valorar-se aquells mèrits obtinguts abans de la data en què acabe el termini d'admissió d'instàncies de la corresponent convocatòria.  
  
Es valoraran els mèrits d'acord al barem següent:  
1. Antiguitat i experiència professional. Fins a un màxim de 12 punts.  
L'antiguitat es computarà a raó de 0,20 per mes d'antiguitat en l'Ajuntament de Navarrés.  
2. Titulació acadèmica superior a la plaça a exercir. Fins a un màxim de 2 punts.  
Puntuació: diplomatura: 1 punt.  
Llicenciatura: 2 punts.  
3. Coneixement de valencià. Fins a un màxim de 2 punts.  
Per estar en possessió dels títols que acrediten altres nivells s'obtindrà la puntuació següent:  
a) Nivell Elemental: 0,5 punts.  
b) Nivell Mitjà: 1 punts.  
c) Nivell Superior: 1,5 punts.  
d) Llenguatge Administratiu: 2 punts  
  
4. Cursos de formació. Fins a un màxim de 4 punts  
Per cada curs de formació organitzat o homologat/convalidat per les administracions públiques, o per les organitzacions sindicals firmants dels acords de Formació Contínua en les Administracions Públiques:  
  
Fins a 20 hores: 0,2 punts.  
De 21 a 40 hores: 0,6 punts.  
Més de 40 hores: 1 punt.  
  
7. Llista d'aprovats, proposta del tribunal qualificador i nomenament  
Una vegada acabada la qualificació dels aspirants, el tribunal farà pública la relació d'aspirants aprovats, per orde de puntuació, en el tauler d'edictes de l'Ajuntament.  
La puntuació final del concurs oposició s'obtindrà sumant la puntuació obtinguda en ambdós fases.  
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistix l'empat, este es dirimirà per la puntuació obtinguda en la fase de concurs.  
Es concedirà als aspirants un termini de 10 dies hàbils perquè es formulen les reclamacions i esmenes que estimen pertinents en relació amb la baremació.  
Resoltes les possibles al·legacions i esmenes, el tribunal qualificador elevarà la relació expressada a l'Alcaldia Presidència, en què es propose el nomenament dels aspirants aprovats.  
  
8. Proposta final i nomenament  
Una vegada aprovada la proposta per l'Alcaldia Presidència, els aspirants nomenats prendran possessió en el termini màxim d'un mes, a comptar del següent al qual els siga notificat el nomenament/contractació. Qui sense causa justificada, excepte casos de força major, no prenga possessió en el termini assenyalat, decaurà en els seus drets. El dit nomenament/contractació haurà de publicar-se en el Butlletí Oficial de la Província de València.  
  
9. Règim d'impugnacions  
Les bases de convocatòria i quants actes administratius es deriven d'estes i de l'actuació del tribunal qualificador, podran ser impugnades en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
  
  
ANNEX I  
  
1. Sotmetiment de l'Administració a la llei i al dret. Fonts del dret públic. La llei i el reglament.  
2. L'administrat: concepte i classes. Capacitat i les seues causes modificatives.  
Col·laboració i participació dels ciutadans en les funcions administratives.  
3. Drets dels ciutadans en les seues relacions amb les administracions públiques.  
4. El règim jurídic de les administracions públiques: principis informadors. La competència dels òrgans de les administracions públiques. L'abstenció i recusació. Els interessats en el procediment administratiu.  
  
5. L'acte administratiu: concepte, elements i classes. Termes i terminis. Requisits. Eficàcia. Nul·litat i anul·labilitat.  
6. Revisió dels actes administratius. Revisió d'ofici i a instància de part. Els recursos administratius. El recurs contenciós administratiu.  
  
7. Les formes d'acció administrativa amb especial incidència en l'esfera local. Foment, policia i servici públic.  
8. La responsabilitat patrimonial de l'Administració. La responsabilitat de les autoritats i personal al servici de les administracions públiques. Especial referència als procediments en matèria de responsabilitat.  
  
9. Organització municipal: òrgans de l'Ajuntament. Les competències municipals.  
10. Funcionament dels òrgans col·legiats locals. Convocatòria i orde del dia. Règim de sessions i acords. Votacions. Actes i certificats d'acords.  
11. Ordenances i reglaments de les entitats locals: classes. Procediment d'elaboració i aprovació. Els bans.  
12. Relacions entre els ens locals i la resta d'entitats territorials. Autonomia municipal i tutela.  
13. Els contractes de l'Administració. Classificació dels contractes. Els seus elements. La selecció del contractista. Adjudicació, formalització i execució del contracte. La revisió dels preus. L'extinció del contracte.  
14. Hisendes locals. Classificació dels ingressos. Ordenances fiscals  
  
15. El règim del gasto públic local: l'execució del pressupost. Orde de prelació dels gasto. Expedients de modificació de crèdits  
  
16. Procediment administratiu local. Requisits de la presentació de documents. Comunicacions i notificacions. Concepte de document, registre i arxiu.  
17.. Funcions del registre i de l'arxiu. Registre d'entrada i eixida de documents. Classes d'arxiu. Especial consideració de l'arxiu de gestió. Criteris d'ordenació de l'arxiu.  
18. Nocions bàsiques sobre els procediments administratius especials. Especial referència al procediment sancionador. Principis de l'exercici de la potestat sancionadora.  
19. Codi de conducta dels empleats públics. Règim d'incompatibilitats. Règim disciplinari.  
20. Conceptes bàsics sobre igualtat i gènere. Llenguatge per a la igualtat.  
21. Nocions generals sobre prevenció de riscos laborals en les administracions públiques. Normativa d'aplicació.  
22. Dret d'accés a la informació pública previst en la Llei 19/2013, la Llei de Transparència, Accés a la Informació Pública i Bon Govern.  
  
  
  
  
ANNEX II (model d'instància)   
  
Sol·licitud per a participar en la selecció de personal funcionari per a la cobertura de dos places d'administratiu per promoció interna en l'Ajuntament de Navarrés.  
El senyor/la senyora ..., major d'edat, veí/ïna d ..., amb DNI número ..., amb domicili en el carrer - d - ,  
  
EXPOSA I DECLARA:  
  
Primer. Que vista la convocatòria de dos places d'administratiu per promoció interna,  
Segon. Que és funcionari de l'Ajuntament, actualment grup C2 en la plaça d'auxiliar administratiu, i que reunix totes i cada una de les condicions exigides en les bases referides a la data d'expiració del termini de presentació de la instància.  
Tercer. Que declara conéixer i acceptar les bases generals de la convocatòria relatives a les proves de selecció.  
  
SOL·LICITA DE L'AJUNTAMENT DE NAVARRÉS:   
  
Ser admés/esa en l'esmentat procés selectiu per complir tots i cada un dels requisits exigits en la convocatòria.  
A este efecte, s'acompanya a la present sol·licitud la documentació relacionada següent:  
Navarrés, - d - de ...»  
  
Contra estes bases, que posen fi a la via administrativa, es pot interposar, alternativament, o un recurs de reposició potestatiu, en el termini d'un mes a comptar de l'endemà de la publicació del present anunci, davant de l'Alcaldia d'este ajuntament, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, davant del Jutjat Contenciós Administratiu de València o, a la seua elecció, el que corresponga al seu domicili, si este radica a València, en el termini de dos mesos a comptar des de l'endemà a la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar cap recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Navarrés, 23 de juny de 2014.- L'alcaldessa: Estela Darocas Marín.